Odense Adresse-Contoirs Efterretninger, 1841-12-07
Politisk Oversigt. Tydskland. Den hannoverske Stænderforsamling er den 2de af den kongelige Commissarius, Prindsen af Solms-Braunfels (en Stifsøn af Kong Ernst August), bleven aabnet med en Tale, hvori der siges, at det egentlig er Forholdene ved Landets indirecte Beskatning, der saa hurtigen have udkrævet Stændernes Sammenkaldelse; iøvrigt vil der blive forelagt Forsamlingen Lovudkast angaaende Jernbaner, den kongelige Armee, Jødernes borgerlige Forhold m.m. Trontalen sluttede Prindsen med de Ord: "Gud velsigne Kongen, Gud velsigne dette lykkelige Land!" Begge Kamrene skrede derpaa til Præsidentvalgene; den saakaldte Opposition tog imidlertid ikke Deel i Valget, men forlod Salen, fordi alle de nyvalgte Deputerede, som i den forrige Stænderforsamling hørte til den saakaldte uskikkede (unfahige) Majoritet, vare blevne tilbageviste. Allg. Zeit., angiver Regjeringes Majoritet i Kammeret til 10 Stemmer og forklarer, at Regjeringens Seier er bleven afgjort ved de tre betydelige Landbocorporationer i Calenberg, Hildesheim og den bremiske Geest; ethvert af disse tre store Valgdistrikter skal nemlig vælge 3 Deputerede og disse 3 blive ikke valgte enkeltviis i forskjellige Distrikter, paa forskjellige Tider og af forskjellige Valgmænd, men for ethvert af disse Distrikter paa eengang og af de samme Valgmænd, saaledes fik Regjeringen disse 9 Stemmer, der ville komme til at gjøre Udslaget med Hensyn til Majoriteten. - J Løverdags drog Kjøbmandskabet i Hamborg i høitidelig Procession fra den gamle til den nye Børs, der er en høist pragtfuld Bygning. Den indtager et Fladerum af 249 Fod i Længden og 178 i Breden, i en af Stadens ældste Dele, hvor fordum Magdalene=Klosteret stod. Der egentlige Halle ligger i Midten af Bygningen og er i det Hele 28,000 Qvadratfor stort. Rundtom og i umiddelbar Forbindelse med Arkaderne tæller Man 21 Mægler Contoirer og Forretningsværelser, ethvert afsluttet for sig, nemlig 12 af 102, 5 af 200 og 4 af 500 Qvadratfods Størrelse. Den store Halle med de omliggende Søilegange faaer det fulde Dagslys ovenfra gjennem 28 store opretstaaende Buevinduer. Gulvet i det store Rum er overdraget med Olie-Cement og fra Søile til Søile inddeelt i Qvadrater, i hvis Midte befinder sig et stort Øie af støbt Glas, gjennem hvilket Lyset falder i de forskjellige Afdelinger af de store overordentlige massive Underhvælvinger. Til begge Siderne af de paa Bygningens Front side værende Arcader føre to, meget beqvemme, med Rækværk af støbt Jern forsynede Trapper, hvis Trin ere over dragne med Oliecement, til den øverste Etage, der bestaaer af mange Sale og Værelser og en rundt om Hovedsalen løbende, i denne Retning aaben og 14 Fod bred Corridor eller Galleri. Et Uhr er anbragt imellem den forreste Sides Søiler, et andet, hvis Viser antyder Bevægelsen af den ovenpaa Bygningens høie Tag staaende Veirhane. Over Hovedindgangen seer Man først den store, skjønne Forsamlingssal med 5 høie Vinduer mod Frontsiden, der er 70 Fod lang og 41 Fod bred. Hele Bygningen vil senere blive oplyst med Gas, hvortil der allerede er anlagt Rør. Et meget imposant Skue afgiver det, naar Beskueren tager Posto imellem een af den øvre Corridors Søile-Aabninger og seer ned i det store Forsamlingsværelse; men hvormeget mere imposant vil det blive, naar Tusinder under den travle Forretningsgang forsamles der! Jgaar (Mandag) forsamledes Børspublikummet for første Gang i samme!